Vastutusrikkale lennule, taas üle vaenlase territooriumi, asus Puusepp 15. mail 1942. Lend Molotoviga Ameerikasse läks õnnelikult, vaid maandumisel sai lennuk liiga järsu pidurdamise tulemusel veidi vigastada. Aga Molotovi toimetas Puusepp tervelt kohale ja ka tervelt tagasi Moskvasse. Sellesama Molotovi, kes ühes oma Saksa kolleegi Joachim von Ribbentropiga otsustas 1939. aastal Baltimaade saatuse. Kompartei liikmel Puusepal oli see muidugi  ükskõik, pealegi valitsesid Eestit ju pursuid. Ja nüüd fašistid.